Eläinpuisto muistuttaa hittipeliä pelaavia asiakkaitaan pysymään sallituilla alueilla.

Ähtärin eläinpuisto suhtautuu Pokémon-pelaajiin myönteisesti. TAISTO HIETAMÄKI

Ähtäri Zoon toimitusjohtajan Juhani Haapaniemen mukaan vaaratilanteita ei ole ollut, mutta muistutuksella pyritään siihen, ettei niitä tapahtuisikaan. Villieläinten ollessa kyseessä riskejä on aina olemassa.

– Toivomme, että ihmiset eivät ajattelemattomuuttaan ja pelistä innostuneena mene eläinten aitauksiin. Jos eläinaitauksessa sattuu olemaan peliin liittyvä kohde, niin sitä ei saa mennä hakemaan.

Haapaniemen mukaan esimerkiksi sorkkaeläinten, kuten hirvien ja porojen aitauksiin ei ole erityisen vaikeaa päästä luvatta.

Ähtäri Zoo ei kuitenkaan halua rajoita Pokémon Go -pelin pelaamista eläinpuiston alueella muutoin.

– Se on tietysti tätä päivää, suhtaudumme siihen positiivisesti, Haapaniemi sanoo.

Asiasta kertoi ensimmäisenä Keskisuomalainen.